## Rješenje kojim se Niki Deliću iz Zagreba, oduzima dozvola za obavljanje poslova brokera

### NN 18/2007 (14.2.2007.), Rješenje kojim se Niki Deliću iz Zagreba, oduzima dozvola za obavljanje poslova brokera

# Hrvatska agencija za nadzor financijskih usluga

**737**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, po službenoj dužnosti u
predmetu oduzimanja dozvole za obavljanje poslova brokera Niki Deliću iz
Zagreba, Redovka 5, na sjednici održanoj 7. veljače 2007. godine donijela je

## RJEŠENJE

1. Niki Deliću iz Zagreba, Redovka 5, oduzima se dozvola za obavljanje poslova
brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/03-02/119
od 24. travnja 2003. godine, Niki Deliću iz Zagreba, zaposleniku ovlaštenog
društva PBZ-Kapital d.o.o. Zagreb, čije je poslove kasnije preuzela Privredna
banka Zagreb d.d. Zagreb (dalje: Društvo), bila je na neodređeno vrijeme izdana
dozvola za obavljanje poslova brokera.
Sukladno odredbi članka 10. stavak 1. Pravilnika o sadržaju zahtjeva za
izdavanje i postupku izdavanja dozvola ovlaštenim društvima i osobama ovlaštenim
za obavljanje poslova s vrijednosnim papirima (»Narodne novine« br. 143/02),
broker je dužan kontinuirano obavljati poslove sukladno Zakonu o tržištu
vrijednosnih papira (»Narodne novine« br. 84/02 i 138/06, dalje: ZTVP) i aktima
Hrvatske agencije za nadzor financijskih usluga (dalje: Agencija). Odredbom
članka 58. stavak 1. točka 7. ZTVP-a propisano je da će Agencija rješenjem
oduzeti dozvolu brokeru koji prestane ispunjavati uvjete na temelju kojih mu je
dozvola izdana ako, u roku koji Agencija odredi, te uvjete ne ispuni.
Budući da prema očitovanju Društva, od 17. srpnja 2006. godine, Niko Delić više
ne obavlja poslove brokera, to je imenovanom bio zaključkom Agencije, klasa: UP/I-450-08/06-07/38
od 7. rujna 2006. godine, određen rok od 3 (tri) mjeseca za dostavu dokaza da je
zaposlen u ovlaštenom društvu na poslovima trgovine s vrijednosnim papirima.
Na temelju navedenog zaključka, Niko Delić je Agenciji dostavio očitovanje u
kojemu potvrđuje da u Društvu više ne obavlja brokerske poslove. Stoga je
valjalo riješiti kao u izrjeci ovog rješenja, dakle oduzeti mu dozvolu za
obavljanje poslova brokera i provesti upis oduzimanja dozvole u Registru
ovlaštenih brokera koji vodi Agencija, s danom upisa 7. veljače 2007. godine,
pod rednim brojem 46 (četrdeset šest).
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga (»Narodne novine« br. 140/05), ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-07/38
Urbroj: 326-111/07-5
Zagreb, 7. veljače 2007.

Predsjednik Uprave
**Ante Samodol**, v. r.

Rješenje, NN 18/2007-737